CELEX: C2005/281/43
Language: lt
Date: 2005-11-12 00:00:00
Title: Byla T-302/05 2005 m. rugpjūčio 2 d. pareikštas ieškinys byloje Torijano Montero prieš Tarybą

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/23
            
         2005 m. rugpjūčio 2 d. pareikštas ieškinys byloje Torijano Montero prieš Tarybą
   (Byla T-302/05)
   (2005/C 281/43)
   Proceso kalba: prancūzų
   Šalys
   
      Ieškovas: Javier Torijano Montero (Briuselis, Belgija), atstovaujamas advokatų S. Rodrigues ir A. Jaume
   
      Atsakovė: Europos Sąjungos Taryba
   Ieškovo reikalavimai
   Pagrindiniai:
   
               —
            
            
               panaikinti Paskyrimų tarnybos sprendimą atmesti ieškovo skundą, kurį 2004 m. spalio 20 d. Paskyrimų tarnyba priėmė kartu su sprendimu dėl paskyrimo, tiek, kiek jame lygis nustatomas pagal Pareigūnų tarnybos nuostatų XIII priedo 12 straipsnio 3 dalį;
            
         
               —
            
            
               nurodyti Paskyrimų tarnybai ginčijamų sprendimų panaikinimo pasekmes, konkrečiai kalbant, ieškovo paskyrimo iš naujo į A*8 lygį atgaline data nuo 2004 m. spalio 16 d., nors sprendimas paskirti įsigaliojo 2004 m. spalio 20 d.
            
         Papildomi:
   
               —
            
            
               priteisti iš Komisijos atlyginti žalą, kurią ieškovas patyrė dėl to, kad nuo 2004 m. spalio 16 d. iki 2004 m. spalio 20 d., sprendimo dėl paskyrimo įsigaliojimo dienos, jis nebuvo paskirtas į A*8 lygį.
            
         Bet kokiu atveju:
   
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovo nurodyti ieškinio pagrindai ir pagrindiniai argumentai yra tokie patys, kaip byloje T-207/05, Schulze prieš Komisiją
       (1)
      . Ieškovas taip pat teigia, kad buvo pažeistos taisyklės dėl atitikimo tarp, iš vienos pusės, pareigų tipų, o iš kitos pusės, kategorijų ir lygių.
   
      (1)  OL C 193 2005 8 6, p. 36.